CELEX: C2007/297/45
Language: da
Date: 2007-12-08 00:00:00
Title: Sag C-453/07: Anmodning om præjudiciel afgørelse indgivet af Verwaltungsgericht Gießen (Tyskland) den 4. oktober 2007 — Hakan Er mod Wetteraukreis

8.12.2007   
            
            
               DA
            
            
               Den Europæiske Unions Tidende
            
            
               C 297/28
            
         Anmodning om præjudiciel afgørelse indgivet af Verwaltungsgericht Gießen (Tyskland) den 4. oktober 2007 — Hakan Er mod Wetteraukreis
   (Sag C-453/07)
   (2007/C 297/45)
   Processprog: tysk
   Den forelæggende ret
   Verwaltungsgericht Gießen
   Parter i hovedsagen
   
      Sagsøger: Hakan Er
   
      Sagsøgt: Wetteraukreis
   Præjudicielt/Præjudicielle spørgsmål
   Fortaber en tyrkisk statsborger, der i sin egenskab af familiemedlem har fået tilladelse til at flytte sammen med sin i Tyskland bosatte far, der som tyrkisk arbejdstager havde tilknytning til det lovlige arbejdsmarked i Forbundsrepublikken Tyskland, og som på grund af fem års bofællesskab med faderen har opnået den i artikel 7, stk. 1, andet led, i Associeringsrådet EØF-Tyrkiets afgørelse nr. 1/80 om udvikling af associeringen (herefter »afgørelse nr. 1/80«) omhandlede retsstilling, denne retsstilling derved, at han efter endt skolegang i mere end syv år, bortset fra en angivelig arbejdsprøvning, der strakte sig over én dag, på intet tidspunkt har været erhvervsmæssigt beskæftiget og desuden har afbrudt alle offentlige støtteforanstaltninger med henblik på at opnå beskæftigelse, samt ikke selv udfolder seriøse bestræbelser for at finde arbejde, idet han i stedet skiftevis lever af offentlige ydelser og af støtte fra sin i Tyskland bosatte mor og af midler af ukendt oprindelse?